Pénzügyi asszisztens

Segíts az Unicefnek, hogy ők is segíthessenek. Nem társadalmi munkára, hanem korrekt bérezéssel járó **PÉNZÜGYI** **támogató feladatra** keresünk kollégákat Budapesten működő SSC-jükbe. Ha közgazdász tanulmányaid szívesen hasznosítanád a világ legnagyobb gyermekjogi szervezetében, ahol munkáddal te is hozzájárulhatsz a világ jobbá tételéhez, és közvetett módon segíthetsz nehéz helyzetben élő gyermekeknek, akkor örömmel várjuk jelentkezésed 2020. október 15-től 2021. január 15-ig tartó projektjükre. **Jelentkezés:** nagy.gyorgy.greta11491@hr.job.hu

Feladatok:

* A szervezet elképesztő tenni akarását mutatja, hogy közel 90.000 beszállítóval dolgoznak együtt. **Master Data** területre keresünk 3 kollégát, akik a beszállítói adatokat karbantartják, ellenőrzik, javítják annak érdekében, hogy minden dokumentumot, szerződést, számla folyamatot pontosan tudjon intézni az Unicef a beszállító partnereivel.
* A beszállítókhoz kapcsolódó számlafolyamatok adminisztrálására további 7 kollégát várunk, akik ellenőrzik a számlákat, nyomon követik a kifizetéseket, és ezáltal azonnal jelezni tudják az esetleges problémákat a megfelelő társterületeknek.

Elvárások:

* Minimum középfokú végzettség némi pénzügyi tapasztalattal (1-2 év), VAGY ha már pénzügyi tanulmányaid vége felé jársz az egyetemen, esetleg végeztél is, akkor tapasztalat nélkül is szeretettel várunk.
* Középfokú angolnyelv-tudás nagyon fontos, globális ügyintézés révén szinte csak a közvetlen kollégáiddal fogsz magyarul beszélni, a munkádat angolul kell ellátni.
* MS Office ismerete (Word, Excel).

Ami ajánlunk:

* Hasznos tapasztalatok szerzése;
* Barátságos és modern irodai környezet;
* SAP rendszerben szerzett tapasztalat;
* Korrekt bérezés (nem tudunk versenybe szállni egy multival, de igyekszünk korrekt bért biztosítani);
* A jó ügy érdekében történő munkavégzés pozitív érzése 😊.